CELEX: 32016R0145
Language: bg
Date: 2016-02-04 00:00:00
Title: Регламент за изпълнение (ЕС) 2016/145 на Комисията от 4 февруари 2016 година за приемане на формата на документа, който служи като доказателство за наличието на разрешително, издадено от компетентните органи на държавите членки, с което се позволява на учрежденията да извършват определени дейности по отношение на инвазивните чужди видове, които засягат Съюза, в съответствие с Регламент (ЕС) № 1143/2014 на Европейския парламент и на Съвета

5.2.2016   
            
            
               BG
            
            
               Официален вестник на Европейския съюз
            
            
               L 30/1
            
         РЕГЛАМЕНТ ЗА ИЗПЪЛНЕНИЕ (ЕС) 2016/145 НА КОМИСИЯТА
   от 4 февруари 2016 година
   за приемане на формата на документа, който служи като доказателство за наличието на разрешително, издадено от компетентните органи на държавите членки, с което се позволява на учрежденията да извършват определени дейности по отношение на инвазивните чужди видове, които засягат Съюза, в съответствие с Регламент (ЕС) № 1143/2014 на Европейския парламент и на Съвета
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) № 1143/2014 на Европейския парламент и на Съвета от 22 октомври 2014 г. относно предотвратяването и управлението на въвеждането и разпространението на инвазивни чужди видове (1), и по-специално член 8, параграф 6 от него,
   като има предвид, че:
   
               (1)
            
            
               Съгласно член 8 от Регламент (ЕС) № 1143/2014 Комисията следва да приема формата на документите, които служат като доказателство за наличието на разрешителни, издадени от компетентните органи на държавите членки за извършването на научни изследвания или опазване ex-situ на инвазивните чужди видове, които засягат Съюза. Разрешителни могат да бъдат издавани също така за производството за научни цели и последващата медицинска употреба на тези видове.
            
         
               (2)
            
            
               Както е определено в член 9, параграф 1, разрешителни могат да бъдат издавани от държавите членки в изключителни случаи и поради причини от първостепенен обществен интерес за извършването на дейности, различни от тези, посочени в член 8, параграф 1, при наличие на разрешение от Комисията. В съответствие с член 9, параграф 6 тези разрешителни трябва да бъдат издадени в съответствие с член 8, параграфи 4—8. Следователно за целите на членове 8 и 9 трябва да се използва един и същ формат на документа, който служи като доказателство за наличието на разрешителни.
            
         
               (3)
            
            
               Мерките, предвидени в настоящия регламент, са в съответствие със становището на Комитета за инвазивни чужди видове,
            
         ПРИЕ НАСТОЯЩИЯ РЕГЛАМЕНТ:
   Член 1
   Форматът на документа, който служи като доказателство за наличието на разрешително, издадено от компетентните органи на държавите членки съгласно член 8, параграф 2 и член 9, параграф 6 от Регламент (ЕС) № 1143/2014, е определен в приложението към настоящия регламент.
   Член 2
   Настоящият регламент влиза в сила на двадесетия ден след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 4 февруари 2016 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 317, 4.11.2014 г., стр. 35.
   
      ПРИЛОЖЕНИЕ
      
         
      
         
      
         Инструкции за попълване на документа
      
      Документът трябва да бъде попълнен от компетентния орган, оправомощен да издава разрешителните, посочени в член 8, параграф 2 и член 9, параграф 6 от Регламент (ЕС) № 1143/2014. Той трябва да бъде подписан, подпечатан и датиран.
      Попълнете документа с главни букви. За да дадете положителен отговор, навсякъде отбележете това с чавка или с кръстче в квадратчето. Ясно зачеркнете или задраскайте вариантите или цели номерирани клетки, които не са валидни.
      
                  Клетка 1.
               
               
                  Посочете наименование, адрес, държава, телефонен номер и електронна поща на учреждението, на което е издадено разрешителното, и/или лице за контакт в това учреждение.
               
            
                  Клетка 2.
               
               
                  Посочете идентификационния номер на разрешителното. Този номер е двубуквеният код ISO (ISO 3166 alpha-2) за държавата членка, издала разрешителното, с изключение на Гърция и Обединеното кралство, за които ще се използват абревиатурите EL и UK. Идентификационният номер следва да бъде уникален за целите на системата за издаване на разрешителни, посочена в член 8, параграф 1 от Регламент (ЕС) № 1143/2014.
               
            
                  Клетка 3.
               
               
                  Посочете наименование, адрес, държава, телефонен номер и електронна поща на изпращача или износителя, когато е приложимо.
               
            
                  Клетка 4.
               
               
                  Посочете датата на издаване на разрешителното.
               
            
                  Клетка 5.
               
               
                  Посочете срока на валидност (начална дата; крайна дата) на разрешителното, когато е приложимо.
               
            
                  Клетка 6.
               
               
                  Посочете наименование, адрес, държава, телефонен номер и електронна поща на получателя или вносителя, когато е приложимо.
               
            
                  Клетка 7.
               
               
                  Посочете наименованието на компетентния орган, издаващ разрешителното.
               
            
                  Клетка 8.
               
               
                  Опишете пратката или запаса от екземпляри, като попълните информацията в клетки 8a—8е:
               
            
                  Клетка 8а.
               
               
                  Става въпрос за научното наименование на инвазивния чужд вид, който засяга Съюза, за който е издадено разрешителното.
               
            
                  Клетка 8б.
               
               
                  Става въпрос за общото наименование на инвазивния чужд вид, който засяга Съюза, за който е издадено разрешителното.
               
            
                  Клетка 8в.
               
               
                  Става въпрос за кодовете по Комбинираната номенклатура (КН) в съответствие с Регламент (ЕИО) № 2658/87 на Съвета (1).
               
            
                  Клетка 8г.
               
               
                  Дайте точно описание на пратката или запаса, както и на екземплярите в тях.
               
            
                  Клетка 8д.
               
               
                  Общо нетно тегло на пратката (или запаса) в kg. Не попълвайте, ако има информация в клетка 8е.
               
            
                  Клетка 8е.
               
               
                  Брой на екземплярите в пратката. Може да се използва, когато количеството може да бъде най-добре изразено в отделни единици. Не попълвайте, ако има информация в клетка 8д.
               
            
                  Клетка 9.
               
               
                  Посочете за кои от ограниченията, установени съгласно член 7 от Регламент (ЕС) № 1143/2014, е предоставена дерогация.
               
            
                  Клетка 10.
               
               
                  Посочете целта, за която е издадено разрешителното.
               
            
                  Клетка 11.
               
               
                  Посочете съответните раздели на разрешителното, където са описани условията, при които дейностите са били разрешени съгласно член 8, параграф 2 от Регламент (ЕС) № 1143/2014.
               
            
                  Клетка 12.
               
               
                  Посочете съответните раздели на разрешителното, където са описани разпоредбите, посочени в разрешението, издадено от Комисията. Попълва се само ако разрешителното се издава след разрешение от Комисията съгласно член 9 от Регламент (ЕС) № 1143/2014.
               
            
                  Клетка 13.
               
               
                  Посочете името на компетентното длъжностно лице към компетентния орган, което попълва настоящия документ.
               
            
                  Клетка 14.
               
               
                  Подпис на компетентното длъжностно лице към компетентния орган, което попълва настоящия документ.
               
            
                  Клетка 15.
               
               
                  Официален печат на компетентния орган и дата, на която документът е попълнен.
               
            
         (1)  Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (ОВ L 256, 7.9.1987 г., стр. 1).